Diari Oficial de la Generalitat Valenciana


Sumari del DOGV 8961, del 26-11-2020 (2020/9689)

Notificació de la sentència dictada en el procediment de modificació de mesures número 1369/2017.
-------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9689


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 1369/2017. [2020/9689]  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, faig saber que, en aquest procediment de modificació de mesures seguit a instàncies de María Isabel Silvestre Faneca contra Manuel García Robles, s'ha dictat sentència, que, literalment, és com segueix:  
  
Sentència número 153/2020  
Castelló, deu de març de dos mil vint.  
  
José Luis Conde-Pumpido García, magistrat jutge de Primera Instància número 7 de Castelló, he vist aquestes actuacions de modificació de mesures número 1369/2017, dimanant del procediment de divorci número 1052/2013, promogudes per María Isabel Silvestre Faneca, representada per la procuradora López Roch i defensada per la lletrada Sanmiguel Gómez, contra Manuel García Robles, en rebel·lia, en les quals ha sigut part el Ministeri Fiscal.  
  
«Dispositiva  
Estime parcialment la demanda de modificació de mesures formulada per la procuradora López Roch en nom i representació de María Isabel Silvestre Faneca contra Manuel García Robles i modifique les mesures establides en el procediment de divorci número 1052/2013 d'aquest jutjat en els termes següents:  
  
1. S'atribueix a la mare la guarda i custòdia i l'exercici exclusiu de la pàtria potestat respecte del fill menor, \*\*\*.  
2. El pare i el fill podran relacionar-se lliurement d'acord amb el que els dos acorden en cada moment.  
3. El pare abonarà, en concepte de pensió d'aliments per als seus fills, la suma de 150 euros mensuals per a cada un (300 euros en total), que ingressarà dins dels cinc primers dies de cada mes en el compte bancari que designe la mare, i que s'actualitzarà anualment segons les variacions de l'IPC.  
4. Les despeses extraordinàries necessàries que generen els fills les sufragaran els dos progenitors al 50 %, incloent-hi les de matrícules universitàries.  
5. Els serveis socials de l'Ajuntament de Vila-real duran a terme un seguiment de la situació del menor \*\*\*, i informaran anualment aquest jutjat del desenvolupament i el resultat del seguiment.  
  
Tot això, sense condemnar expressament a costes cap dels litigants.  
  
Notifiqueu aquesta resolució a les parts i feu-los saber que, contra aquesta, s'hi pot interposar un recurs d'apel·lació dins del termini de 20 dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació, la part recurrent ha de constituir un depòsit de 50 euros, que ha de consignar en el compte de consignacions d'aquest jutjat; no s'admetrà a tràmit el recurs si el depòsit no està constituït.  
  
Aquesta és la meua sentència, que ordene, mane i signe.»  
Publicació. La sentència anterior ha sigut llegida i publicada pel jutge que l'ha dictada, mentre es constituïa en audiència pública, el mateix dia del pronunciament d'aquesta, davant del lletrat de l'Administració de justícia. En done fe.  
I, atés que es desconeix el parador del demandat, Manuel García Robles, expedisc aquest edicte a fi que li valga de notificació en deguda forma.  
  
Castelló de la Plana, 28 d'octubre de 2020.- El lletrat de l'Administració de justícia: Pedro Moya Donate.